**ПРАТЕНИЧКО ПРАШАЊЕ**

од пратеникот Амди Бајрам поставено на 77-та седница

на Собранието на Република Македонија одржана

на 5 ноември 2009 година

 Пратеничкото прашање гласи:

Што е со преземањето и од страна на Министерството за здравство за елиминирање на жолтицата што се појави во основните училишта "Браќа Рамиз Хамит" и "26 Јули" и за кое овие денови известуваа медиумите?

Исто така, моето прашање се однесува на тендерот што е објавен од Министерството за здравство за кинеколошки прегледи за жените Ромки. Прво се објавува тендерот за услуги кои се бесплатни, а државата ќе плаќа за услуги кои што ги нуди бесплатно. Исто така, Министерството за здравство објавува тендер каде што се знае дека една гинеколошка ординација е во целата општина Шуто Оризари и која е во сопственост на вработен во Министерството за здравство, кој ја злоупотребува неговата службена положба и е препорачана од страна на министерот без ресор Неждет Мустафа. Згора на тоа, нема апсолутно никакво учество на Роми во целата оваа работа, а се работи за средства од 850 илјади денари. Дали е ова приоритет за Ромската заедница или пак приоритет треба да биде активирање на Јавната здравствена установа, објект што намерно не се активира со цел да профитираат приватните ординации? Се работи за објект од 5000м2 кои што треба да ги опслужува сите граѓани на Шуто Оризари и каде ќе се создаде можност за вработување на Роми кои дипломирале на Медицинскиот факултет како и припадници на другите заедници.